stanford-oval/wikipedia huggingface dataset:
Ludovic Giuly

| 0 | 1 | 2 |
| --- | --- | --- |

Henkilötiedot
Koko nimi: Ludovic Giuly
Syntymäaika: 10. heinäkuuta 1976 (ikä 48)
Syntymäpaikka: Lyon, Rhône-Alpes, Ranska
Pelipaikka: Keskikenttäpelaaja
Pituus: 164 cm
Lempinimi: Le Lutin magique, Astérix, Super souris,il trotinello
Seura
Seura:  FC Lorient
Pelinumero: 19
Seurat
| Vuodet | Seura | O (M) |
| 1994–1997 1997–2004 2004–2007 2007–2008 2008–2011 2011-2012 2012– |  Lyon  AS Monaco  FC Barcelona  AS Roma  Paris SG  AS Monaco  FC Lorient | 110 (25) 213 (55)  107 (23) 32 (6) 125 (19) 29 (5) 1 (0) |
Maajoukkue
| 2000– |  Ranska | 17 (3) |
 Seurajoukkueuran tilastot kattavat vain kansalliset sarjat, päivitetty 5. syyskuuta 2008.
Ludovic Giuly (s. 10. heinäkuuta 1976) on ranskalainen jalkapalloilija, joka edustaa Ranskan Ligue 1:ssä pelaavaa FC Lorientia. Giulyn pelipaikka on hyökkäävä keskikenttäpelaaja.
Ura seuratasolla

Giuly aloitti ammattilaisuransa vuonna 1994 synnyinkaupunkinsa seurassa Olympique Lyonnaisissa. Vuonna 1998 hän siirtyi Monacoon, jossa hän voitti Ranskan pääsarjamestaruuden kaudella 2000–2001. 28. kesäkuuta 2004 julkistettiin Giulyn sopimus Barcelonan kanssa. Jo ensimmäinen kausi katalonialaisseurassa oli hänelle menestys, "Barça" vei Espanjan pääsarjamestaruuden ja Giuly teki 11 maalia, mikä riitti joukkueen sisäisen maalipörssin kakkossijaan. Vuotta myöhemmin hän oli toistamiseen voittamassa Espanjan pääsarjamestaruutta, ja lisäksi hänen meriittilistaltaan löytyvät Mestarien liigan, Ranskan supercupin, Ranskan liigacupin ja Espanjan supercupin voitot. Kesällä 2007 Giuly siirtyi kolmella miljoonalla eurolla Serie A-seura AS Romaan.
Giulyn pesti Italiassa jäi vain yhteen kauteen, vaikka hän sai päävalmentaja Luciano Spallettilta vastuuta 32 liigaottelun verran. Kesällä 2008 hän palasi kotimaahansa Paul Le Guenin luotsaamaan Paris Saint-Germainiin. Giuly pelasi PSG:ssä kolme kautta ja oli voittamassa seuralle Coupe de Francea kaudella 2009/10. Kauden 2010/11 jälkeen kokenut hyökkääjä siirtyi PSG:stä AS Monacoon. Giuly pelasi Ligue 2:een pudonneessa seurassa kauden 2011/12 aikana 29 ottelua ja onnistui viidesti maalinteossa. Elokuun alussa 2012 Giuly allekirjoitti vuoden sopimuksen FC Lorientin kanssa.
Ura maajoukkueessa

Vain 164 senttimetriä pitkä Giuly debytoi Ranskan maajoukkueessa vuonna 2000, mutta hän ei ole murtautunut joukkueen vakiokokoonpanoon, ja hän on pelannut vasta 17 maaottelua. Giuly nimettiin mukaan 2004 EM-kilpailuihin, mutta hän joutui jäämään pois loukkaantumisen vuoksi. Maajoukkuetasolla hänen paras saavutuksensa on vuoden 2003 Maanosaliittojen cupin voitto.
Aiheesta muualla

Wikimedia Commonsissa on kuvia tai muita tiedostoja aiheesta .
Giuly Football Database -sivustolla (englanniksi)
Luettelo miehille tarkoitetuista elämäntapalehdistä

Tämä artikkeli sisältää luettelon lehdistä, jonka asiakaskuntaa ovat pääasiassa miehet.
Lehdet

Arena (Iso-Britannia)
August Man Magazine (Singapore)
Complex magazine (Yhdysvallat)
Classic Style Magazine
Debonair Magazine (Yhdysvallat)
Details (Yhdysvallat)
Egorazzi (Suomi)
Esquire (Yhdysvallat)
Esquire (Iso-Britannia)
Front (Iso-Britannia)
Giant (Yhdysvallat)
Gentlemen's Quarterly (Kansainvälinen)
HOMBRE Magazine
Indy Men's Magazine (Yhdysvallat)
Men's Health (Kansainvälinen)
Men's Fitness (Yhdysvallat)
Men's Journal (Yhdysvallat)
Men's Vogue (Yhdysvallat)
Mob Candy (Yhdysvallat)
Outdoor Life (Yhdysvallat)
Smooth
True (Yhdysvallat)
UMM (Kanada)
Weekly Asahi Geinō (Japani)
Lehdet > Homojulkaisut

Attidude (Iso-Britannia)
AXM (Iso-Britannia)
Butt Magazine
Blue (Australia)
DNA Magazine (Australia)
fab (Kanada)
Gay Times (Iso-Britannia)
Genre (Yhdysvallat)
Instinct (Yhdysvallat)
Out (Yhdysvallat)
The Advocate (Yhdysvallat)
XY (Yhdysvallat)
White Crane (Yhdysvallat)
Zero (Espanja)
Têtu (Ranska)
Luettelo Turun kaupunginosista väkiluvun mukaan

Turun kaupunginosien väkilukuja Turun pienalue- ja kaupunginosajaon mukaan vuonna 2007. Kun pienalueiden ja kaupunginosien rajojen yhteensopimattomuus aiheuttaa ongelmia tilaston luotettavuudessa, tämä on merkitty yläviitteellä ja selitetty huomioissa.
Runosmäki (ruots. Runosbacken), 10 341
Varissuo (Kråkkärret), 9 200
VII kaupunginosa, 8 877
Nummi (Nummis), 7 795
I kaupunginosa, 6 291
VI kaupunginosa, 6 284
VIII kaupunginosa (Port Arthur), 4 720
Luolavuori, 4 566
IV kaupunginosa (Martti) (Martins), 4 410
Pääskyvuori (Svalberga), 4 345
Pahaniemi, 4 180
Harittu, 3 870
Vasaramäki (Hammarbacka), 3 804
V kaupunginosa (Itäranta) (Öststranden), 3 656
Teräsrautela, 3 600
Halinen (Hallis), 3 571
Uittamo, 3 531
Jäkärlä, 3 289
Lauste (Laustis), 3 259
III kaupunginosa, 3 094
Kurala, 3 016
Vätti, 2 888
Itäharju (Österås), 2 883
II kaupunginosa (Vartiovuori), 2 878
Pansio, 2 837
Ilpoinen (Ilpois), 2 795
Pitkämäki (Långbacka), 2 793
Paattinen (Patis), 2 429
Ruohonpää, 2 280
Perno, 2 248
Kaerla, 2 187
Kärsämäki, 1 973
Kastu, 1 969
Räntämäki, 1 872
Iso-Heikkilä (Storheikkilä), 1 870
Moikoinen (Moikois), 1 835
Koivula (Björkas), 1 711
Mälikkälä, 1 709
Raunistula, 1 621
Pohjola (Norrstan), 1601
Kukola, 1 585
Mäntymäki (Tallbacka), 1 514
Haarla (Harlax), 1 482
IX kaupunginosa (Länsiranta) (Väststranden), 1 324
Katariina (Katarina), 1 296
Kohmo, 2 200
Vähäheikkilä (Lillheikkilä), 1 195
Pihlajaniemi (Rönnudden), 1 170
Vaala (Svalas), 953
Kähäri, 946
Huhkola, 914
Satava, 818
Kurjenmäki (Tranbacken), 786
Peltola, 771
Puistomäki (Parkbacken), 727
Kaistarniemi (Kaistarudden), 639
Kakskerta, 622
Saramäki (Starrbacka), 535
Ispoinen (Ispois), 523
Korppolaismäki (Korppolaisbacken), 354
Friskala, 295
Papinsaari, 272
Lauttaranta (Färjstranden), 239
Pikisaari (Beckholmen), 230
Toijainen (Toijais), 203
Oriniemi, 156
Ruissalo (Runsala), 150
Skanssi (Skansen), 123
Oriketo, 122
Särkilahti, 113
Lentokenttä, 108
Maanpää, 108
Illoinen (Illois), 81
Artukainen (Artukais), 75
Satama (Hamnen), 37
Jänessaari, 27
Koroinen (Korois), 20
Kupittaa (Kuppis), 9
Huomautuksia

↑  Haritun pienalueeseen kuuluu pieni, lähes asumaton tai asumaton alue Skanssin kaupunginosasta.
↑  Sisältää Länsikeskuksen ja Nättinummen pienalueet. Osa Nättinummen pienalueesta kuuluu Kaerlan kaupunginosaan, mikä nostaa asukaslukua jopa sadoilla asukkailla. Asukaslukuun ei toisaalta sisälly osaa Teräsrautelan kaupunginosan olevasta Metsäkylän pienalueesta, jolla ei ole juurikaan asukkaita.
↑  Halisten pienalue sisältää pieniä asumattomia tai lähes asumattomia alueita Orikedon kaupunginosasta.
↑  Länsi-Maaria–Jäkärlän pienalue harvaan asuttuja osia Paimalan kaupunginosasta.
↑  Paattisten pienalueeseen sisältyy Sillanpään ja Koskennurmen käsittävä ilmeisesti uusi kaupunginosa.
↑  Koivulan pienalueeseen ei kuulu pientä, asumatonta tai lähes asumatonta aluetta Koivulan kaupunginosasta Uudenmaantien itäpuolelta.
↑  Asukasluku sisältää koko Metsäkylän pienalueen, josta asumaton tai harvaan asuttu alue kuuluu Teräsrautelan kaupunginosaan.
↑  Haarlan pienalue ei kata koko Haarlan kaupunginosaa. Pois jäävällä alueella on vain vähäistä asutusta.
↑  Katariinan pienalue sisältää alueen Ispoisten kaupunginosasta ja toisaalta osa Katariinan kaupunginosasta on Haritun pienalueella. Molemmat alueet ovat vähäväkisiä.
↑  Sisältää Pihlajaniemen (32 asukasta) ja Majakkarannan (1 138 asukasta) pienalueet. Poikkeaman vaikutus kaupunginosan todelliseen asukaslukuun on jopa satoja asukkaita.
↑  Saramäki-Paimalan pienalueen asukasluku. Lukuun sisältyvät Urusvuori ja osa Paimalasta, mikä vaikuttaa merkittävästi asukasluvun luotettavuuteen.
↑  Osa Ispoisten kaupunginosasta kuuluu Katariinan pienalueeseen, mutta kyseinen alue on vähäväkinen.
↑  Osa Korppolaismäestä lukeutuu Majakkarannan pienalueeseen, millä on huomattava vaikutus asukaslukuun.
↑  Pienalue sisältää osia Koivulan ja Haritun kaupunginosista.
↑  Osa kaupunginosasta kuuluu pienalueeseen, joka on edellä luettu osaksi I kaupunginosaa.
Letto

Lettoa Ruotsissa. Etualalla jauhoesikko (Primula farinosa).
Letto on Suomessa kehitettyyn metsätyyppioppiin kuuluva runsasravinteinen puuton suotyyppi eli ravinteinen avosuo.
Syntyminen

Letto muodostuu runsasravinteiselle kalkkipitoiselle paikalle. Jos letto kuivuu, paikalle tulee yleensä lehtomaista kangasta tai lehtoa. Jos taas leton turvekerrokset pääsevät kasvamaan liikaa, sen ravinteisuus köyhtyy, lettolajit väistyvät ja tilalle kasvaa räme.
Esiintyminen ja tyypit

Lettoja tavataan Suomessa lähinnä pohjoisessa, aapasoiden yhteydessä.
Esiintyminen ja tyypit > Varsinainen letto (VL)

Varsinaiset letot ovat vähärimpisiä. Ne voidaan jakaa edelleen alatyyppeihin vallitsevan sammallajin mukaan.
Paludella-letto eli lähdeletto (LäL) rassisammal
Scorpidium-letto (ScL) lettolierosammal
Intermedius-Campylium-letto (IntL) lettosirppisammal ja lettoväkäsammal
Warnstorfii-letto (WaL) heterahkasammal
Recurvum-seinäsammal-letto (RecL)
Schoenus-letto (SchL) ruosteheinä
Esiintyminen ja tyypit > Rimpiletto (RiL)

Rimpiletot ovat erittäin märkiä, rimpien osuus pinta-alasta on yli puolet. Lettolierosammal, lettoväkäsammal ja keräpäärahkasammal ovat rimpilettojen tunnusomaisia sammalia. Kasvilajeja on kuitenkin yleensä vähemmän kuin varsinaisissa letoissa.
Scorpidium-rimpiletto (ScRiL) eli mustarimpiletto
Subsecundum-rimpiletto (SubRiL) eli kalvasrimpiletto
Kasvillisuus

Letoissa esiintyy rehevää kasvillisuutta, esimerkiksi kämmeköitä ja suovehkaa. Valtalajina pohjakerroksessa ovat ruskosammalet. Kasvualusta on ravinteikas ja usein vain lievästi hapan, jopa neutraali tai emäksinen. Rahkasammalista esiintyy sellaisia vaateliaita lajeja kuin lettorahkasammal. Varpuja on hyvin vähän mutta ruohoja runsaasti kuten nevoilla. Metsä- ja niittykasveista tavanomaisia ovat muun muassa kielo, oravanmarja, nurmitatar sekä ojakellukka. Myös lettosaraa ja äimäsaraa esiintyy yleisesti.
Lil Boosie

| Torrence Hatch |
| --- | --- |
 Lil Boosie esiintymässä Maconissa, Georgiassa heinäkuussa 2014.
Henkilötiedot
Syntynyt: 14. marraskuuta 1982 (ikä 41)
Muusikko
Taiteilijanimi:  Lil Boosie, Badazz
Laulukielet:  englanti
Aktiivisena:  2003–
Tyylilajit:  hip hop
Levy-yhtiöt:  Asylum, Trill
Aiheesta muualla
boosiejustice.com
  [ Muokkaa Wikidatassa ] [ ohje ]  
Lil Boosie (oikealta nimeltään Torrence Hatch, s. 14. marraskuuta 1982) on yhdysvaltalainen hip hop -artisti Louisianan Baton Rougesta. Hän on julkaissut lukuisia mixtapeja ja viisi albumia. Boosie on omistanut useita laulujaan äidilleen ja lapsilleen. Hän on tehnyt myös virkavaltaa vastustavia kappaleita.
Ura

Boosie pelasi koripalloa ja pääsi opiskelemaan mutta hänet erotettiin huumesyytteiden takia. Sitten hän päätti ryhtyä räppäriksi. Hän tutustui Pimp C:hen ja julkaisi ensimmäisen albuminsa For My Thugz Trill Entertainmentin kautta.
Vuonna 2006 Boosie julkaisi toisen sooloalbuminsa Bad Azz. 2007 julkaistiin Trillin kokoelma-albumi Survival of the Fittest. Se toi Boosielle paljon näkyvyyttä. Vuonna 2008 hän vieraili DJ Khaledin singlellä ”Out Here Grinding”.
Vuonna 2009 Boosie julkaisi kolmannen sooloalbuminsa Superbad: The Return of Boosie Bad Azz. Siltä julkaistiin single ”Better Believe it”. Muutamille levyn kappaleille tehtiin musiikkivideot. Hän myös perusti oman levy-yhtiönsä Bad Azz Entertainment.
Boosie oli vuonna 2010 vankilassa mutta julkaisi siitä huolimatta viidennen sooloalbuminsa Incarcerated. Boosie sanoi jatkavansa musiikin tekoa olosuhteista huolimatta. Hän vapautui vankilasta maaliskuussa 2014.
Yksityiselämä

Boosiella on diabetes. Hän on naimisissa Walnita Decuir-Hatchin kanssa. Heillä on kolme lasta.
Rikosura

Hän joutui 2009 vankilaan neljäksi vuodeksi ehdonalaisrikkomuksen vuoksi. Hänet oli aiemmin tuomittu marihuanan hallussapidosta ja aseista, ja nilkassa ollut seurantalaite osoitti ettei hän noudattanut ehdonalaisehtoja.
2010 kesäkuussa Boosieta syytettiin Terry Boydin murhasta. Hän vannoi olevansa syytön, ja hänet todettiin syyttömäksi murhaan.
Diskografia > Albumit

2003: For My Thugz
2005: Gangsta Musik(Webbie:n kanssa)
2006: Bad Azz
2009: Superbad: The Return of Boosie Bad Azz
2010: Incarcerated
2017: BooPac
Diskografia > Singlet

2006: "Zoom" (mukana Yung Joc)
2009: "Better Believe It" (mukana Webbie & Young Jeezy)
2010: "Better Not Fight" (mukana Lil Trill,Webbie & Foxx)
2011: "Tear It Down" (mukana Lil Phat & Webbie)
Diskografia > Mixtapet

25th Hour Mixtape
July 4th Mixtape
The Southside Don Dada (DJ Rellin Kanssa)
Battle of the Bayou (Lil Waynen kanssa)
Life Stories: The Collective (DJ Screamin Ja DJ J.O:n kanssa
Life As A Savage (Webbien kanssa)
The King of Louisiana (DJ Fletch:in kanssa) (Kokoelma)
Entrapment
Trill Azz Mixtape Vol. 1 (Webbien kanssa)
Golden Child 1-5 (DJ Rellin kanssa)
The Hood Champ
Rap Hustlin: Boosie Files(DJ Rellin kanssa)
2 Of Streets Most Wanted (Webbien kanssa)
Bad Azz Mixtape Vol.1
Bad Azz Mixtape Vol.2
Lil Boosieana 1-4 (DJ Rellin kanssa)
Streetz Iz Mine (DJ Draman kanssa)(2006)
Untouchables (mukana LoLa Monroe (2009)
The Return of Mr. Wipe Me Down (2009)
Bad Azz Hurricane (Hurricane Chrissin kanssa) (2009)
Elokuvat

Ghetto Stories: The Movie (2010)
Alien Nation

Alien Nation on yhdysvaltalainen scifi-sarja, johon kuuluu televisiosarja, elokuva ja sarjakuva.
Sarjan on kehittänyt Rockne S. O'Bannon, joka on kehittänyt myös Farscape-sarjan.
Sarja kertoo maahan paenneiden muukalaisten elämästä ja sopeutumisesta sekä yhteiskunnan sopeutumisesta muukalaisiin.
Aiheesta muualla

Alien Nation (TV) Internet Movie Databasessa (englanniksi) (englanniksi)
Alien Nation Internet Movie Databasessa (englanniksi) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alien Nation
Käännös suomeksi
Aleksi Ojanperä

| Henkilötiedot |
| --- | --- | --- | --- |
Syntymäaika: 16. helmikuuta 1996 (ikä 28)
Syntymäpaikka: , Suomi
Pelipaikka: puolustaja
Pituus: 185 cm
Seura
Seura: TPS
Pelinumero: 2
Junioriseurat
: TPS
Seurat
| Vuodet | Seura | O | (M) |
| 2012– | ÅIFK | 9 | (0 ) |
| 2013– | TPS | 3 | (0 ) |
| Yhteensä | Yhteensä | 12 | (0) |
 Seurajoukkueuran tilastot kattavat vain kansalliset sarjat, päivitetty 7. marraskuuta 2013.
Aleksi Ojanperä (s. 16. helmikuuta 1996) on suomalainen jalkapalloilija, pelipaikaltaan puolustaja. Hän edustaa kasvattajaseuraansa, Veikkausliigassa pelaavaa Turun Palloseuraa.
Alien and Sedition Acts

Osa alkuperäisestä Alien and Sedition Acts -laeista
Alien and Sedition Acts on nimitys neljälle Yhdysvaltain kongressin vuonna 1798 hyväksymää lakiehdotusta. Lait antoivat Yhdysvalloille muun muassa karkottaa sellaisen Yhdysvalloissa asuneen maahanmuuttajan, jonka kotimaa oli Yhdysvaltojen kanssa sodassa. Lisäksi Yhdysvaltain sanomalehtiä kiellettiin julkaisemasta kirjoituksia, jotka "valheellisesti, skandaalinomaisesti tai pahansuopeasti" kritisoivat Yhdysvaltain hallitusta.
Lait olivat federalistipuolueen, jolla oli tuolloin enemmistö kongressin kummassakin kamarissa, tukemia. Vaikka lakeja ei koskaan pantu täytäntöön, niitä kritisoitiin Yhdysvalloissa laajalti: muun muassa Yhdysvaltain tuleva presidentti Thomas Jefferson piti lakeja perustuslaissa taatun sananvapauden vastaisena.
Alien and Sedition Acts -lait olivat yksi merkittävimmistä syistä istuneen presidentti John Adamsin tappiolle Thomas Jeffersonille vuoden 1800 presidentinvaaleissa.
Alien and Sedition Actsiin kuuluneet lait

Naturalization Act of 1798 (virallisesti An act supplementary to, and to amend the act to establish a uniform rule of naturalization; and to repeal the act heretofore passed on that subject; ch. 54, 1 Stat. 566) vaati maahanmuuttajia asumaan Yhdysvalloissa vähintään 14 vuoden ajan entisen viiden sijaan saadakseen Yhdysvaltain kansalaisuuden. Laki korvasi aiemman Naturalization Act of 1795 -lain.
Alien Act (virallisesti An Act Concerning Aliens; ch. 58, 1 Stat. 570) antoi Yhdysvaltain presidentille oikeuden karkottaa Yhdysvaltain kansalaisen maasta, mikäli tämä oli "uhka Yhdysvaltain rauhalle ja turvallisuudelle."
Alien Enemies Act (virallisesti An Act Respecting Alien Enemies; ch. 66, 1 Stat. 577) antoi Yhdysvaltain presidentille oikeuden karkottaa Yhdysvalloissa asuneen henkilön, mikäli hänen kotimaansa oli sodassa Yhdysvaltain kanssa
Sedition Act (virallisesti An Act in Addition to the Act Entitled "An Act for the Punishment of Certain Crimes against the United States"; ch. 74, 1 Stat. 596)  kielsi sanomalehtiä julkaisemasta kirjoituksia, jotka "valheellisesti, skandaalinomaisesti tai pahansuopeasti" kritisoivat Yhdysvaltain hallitusta
Luettelo miehitetyistä avaruuslennoista

Luettelo miehitetyistä avaruuslennoista. Tässä avaruuslennolla tarkoitetaan lentoja, joiden suurin lentokorkeus ylitti 100 km tai jotka laukaistiin tässä tarkoituksessa mutta epäonnistuivat. 100 km on Fédération Aéronautique Internationalen määritelmä avaruuden alkamiselle.
23. lokakuuta 2007 mennessä on suoritettu 261 miehitettyä avaruuslentoa, joista 253 on saavuttanut kiertoradan onnistuneesti.
Luettelot

Luettelo 1960-luvun miehitetyistä avaruuslennoista
Luettelo 1970-luvun miehitetyistä avaruuslennoista
Luettelo 1980-luvun miehitetyistä avaruuslennoista
Luettelo 1990-luvun miehitetyistä avaruuslennoista
Luettelo 2000-luvun miehitetyistä avaruuslennoista
Luettelo 2010-luvun miehitetyistä avaruuslennoista
Ohjelmat

| Ohjelma | Taho | Vuodet, joina miehitettyjä lentoja avaruuteen |
| --- | --- | --- |
| Vostok-ohjelma | Neuvostoliitto | 1961–1963 |
| Mercury | NASA | 1961–1963 |
| Voshod-ohjelma | Neuvostoliitto | 1964–1965 |
| Gemini | NASA | 1965–1966 |
| Sojuz | Neuvostoliitto | 1967–1991 |
| Apollo | NASA | 1968–1973 |
| Avaruussukkula | NASA | 1981–2010 (suunniteltu) |
| Sojuz | Venäjän avaruusjärjestö | 1992– |
| Shenzhou | Kiina | 2003– |
Vasta suunnitteilla:
Project Constellation (2014–)
Lila Abu-Lughod

| Lila Abu-Lughod |
| --- | --- |

Henkilötiedot
Syntynyt: 1952
Kansalaisuus:  Palestiina, Yhdysvallat
Ammatti:  Tutkija, antropologi
Muut tiedot
Koulutus: Harvardin yliopisto, PhD
Aiheesta muualla
Kotisivu
Lila Abu-Lughod (s. 1952) on palestiinalais-amerikkalainen antropologi. Hän on yhteiskuntatieteiden professori Columbian yliopiston antropologian laitoksella New Yorkissa. Hän on erikoistunut etnografiseen tutkimukseen arabimaailmassa. Hänen kirjansa käsittelevät muun muassa feminististä antropologiaa, median ja nationalismin suhdetta, sekä muistin politiikkaa.
Varhainen elämä ja koulutus

Abu-Lughodin isä oli merkittävä palestiinalainen akateemikko Ibrahim Abu-Lughod. Hänen äitinsä, Janet Abu-Lughod, oli johtava yhdysvaltalainen kaupunkisosiologi. Abu-Lughod valmistui Carleton Collegesta vuonna 1974 ja väitteli tohtoriksi Harvardin yliopistosta vuonna 1984.
Ura

Abu-Lughodin tutkimukset vallasta, sukupuolesta ja naisten oikeuksista Lähi-idässä pohjaavat pitkäaikaiseen etnografiseen tutkimukseen Egyptissä.
1970–1980-luvuilla hän asui kaksi vuotta Awlad 'Ali -beduiiniheimon parissa Egyptissä. Tämän kenttätyön pohjalta hän kirjoitti kaksi ensimmäistä teostaan Veiled Sentiments: Honor and Poetry in a Bedouin Society sekä Writing Women's Worlds.
Abu-Lughodin vuonna 2013 julkaistu kirja Do Muslim Women need Saving? käsitteli musliminaisista länsimaissa tuotettua kuvaa. Hänen mukaansa puhe pelastamista tarvitsevista, sorretuista musliminaisista oli liian yksinkertaistava. Kirja argumentoi, että yksin uskonnolla ei pystytä selittämään sukupuolten epätasa-arvoa islamilaisissa maissa. Uskontoa enemmän vaikuttavat köyhyyden ja autoritaarisuuden kaltaiset globaalit kysymykset.
Henkilökohtainen elämä

Abu-Lughod on esittänyt tukensa Israelia boikotoivalle BDS-liikkeelle.
Aleksi Parttimaa

| Aleksi Parttimaa> Henkilötiedot |
| --- | --- |
Syntynyt: 15. helmikuuta 1997 (ikä 27)
Kansalaisuus:   Suomi
Uran tiedot
Seura:  Proski Oulu
Laji:  maastohiihto
Aleksi Parttimaa (s. 15. helmikuuta 1997) on suomalainen maastohiihtäjä, joka edustaa Proski Oulua. Hänen valmentajansa on Sami Jauhojärvi.
Parttimaa voitti hiihdon Suomen-mestaruuskilpailussa 2019 perinteisen hiihtotavan parisprintissä pronssia yhdessä Lauri Vuorisen kanssa. Sama kaksikko sai pronssia vapaan hiihtotavan parisprintissä 2020.
Alien Workshop

Alien Workshop on Chris Carterin ja Mike Hillin vuonna 1990 aloittama yhdysvaltalainen rullalautavälineitä valmistava yritys. Yhtiön omisti DNA Distribution kunnes Burton Snowboards osti sen helmikuussa 2008. Ohion osavaltiossa sijaitseva yritys on tunnettu graafisesti kuvioiduista laudoistaan. Myös suomalainen rullalautailija Arto Saari kuului yrityksen tiimiin.
Aiheesta muualla

Alien Workshopin kotisivut
Alien Love Secrets

| Alien Love Secrets Steve Vai |
| --- | --- | --- |

Studioalbumin tiedot
 Äänitetty : 1994
 Julkaistu: 21. maaliskuuta 1995
 Tuottaja(t): Steve Vai
 Tyylilaji: Instrumentaalirock
 Kesto: 33.34
 Levy-yhtiö: Epic
Steve Vain muut julkaisut
| Sex & Religion 1993 | Alien Love Secrets 1995 | Fire Garden 1996 |
Alien Love Secrets on kitaristi Steve Vain vuonna 1995 julkaistu instrumentaalialbumi. The Boy from Seattle on soitettu hendriximäisellä tekniikalla.
Kappaleluettelo

"Bad Horsie" – 5:51
"Juice" – 3:44
"Die to Live" – 3:53
"The Boy from Seattle" – 5:04
"Ya-Yo Gakk" – 2:52
"Kill the Guy With the Ball/The God Eaters" – 7:02
"Tender Surrender" – 5:03
Alberto Alberani

| Mitalit | Mitalit | Mitalit |  |
| --- | --- | --- | --- |
|  Alberto Alberani |  Alberto Alberani |  Alberto Alberani |  |
Maa:   Italia
|  Olympialaiset  |  Olympialaiset  |  Olympialaiset  |  |
Miesten vesipallo
|  Hopeaa | Montreal 1976 | joukkuekilpailu |  |
Alberto Alberani Samaritani (s. 22. toukokuuta 1947 Firenze) on italialainen entinen vesipalloilija. Hän sai joukkueineen hopeaa vuoden 1976 kesäolympialaisissa Montrealissa. Lisäksi hän kuului joukkueisiin, jotka sijoittuivat kesäolympialaisissa 1968 neljänneksi, kesäolympialaisissa 1972 kuudenneksi ja kesäolympialaisissa 1980 kahdeksanneksi.
Lill

| Lill |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Vastineita eri kielissä:  Lil 
Nimen alkuperä:  Lillemor ja muut Lill-alkuiset nimet
Infobox OKNimi-testi OK: 
Lill on naisen etunimi. Se on lyhentymä useista Lill-alkuisista nimistä, kuten Lillemorista, Lillistä ja Lillystä. Lill esiintyy jälkiosana yhdysnimessä Ingalill.
Digi- ja väestötietoviraston mukaan Suomessa on toukokuuhun 2024 mennessä tilastoitu noin 30–60 Lill-nimistä naista.
Nimipäivät

Norjassa Lill’illä on nimipäivä 27. helmikuuta.
Vuosina 1993–2000 Lill-nimi sisältyi myös Ruotsin almanakkaan. Nimipäivä oli siinä 14. toukokuuta.
Tunnettuja Lill-nimisiä

Lill-Babs, oik. Barbro Margareta Svensson (1938–2018), ruotsalainen laulaja ja näyttelijä
Lillemor ”Lill” Lindfors (s. 1940), ruotsalainen laulaja, näyttelijä ja koomikko
Inga-Lill Nyqvist (1931–2022), suomalainen pika- ja keskimatkojen juoksija
Lill-Jørgen Petersen (1931–2009), suomalainen trumpetisti, säveltäjä, tuottaja ja orkesterinjohtaja
Tunnettuja Lill-nimisiä > Sukunimenä

Denis Lill (s. 1942), brittiläinen näyttelijä
Märt-Matis Lill (s. 1975), virolainen säveltäjä
Likolampi (Kouvola, Vainikka)

| Likolampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°06′00″N, 27°06′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskujoki:  ei laskuojaa 
Järvinumero:  14.982.1.038
Mittaustietoja
Pinnankorkeus:  104,5 m  
Pituus:  190 m  
Leveys:  110 m  
Rantaviiva:  0,514 km  
Pinta-ala:  1,199 ha  
Saaria:  ei saaria 
 fiLikolampi 
Likolampi  on Kymenlaaksossa Kouvolassa  Vainikan lähellä sijaitseva lampi.
Maantietoa

Lampi on 190 metriä pitkä, 110 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Naarajärven–Vääräojan valuma-alueeseen (14.982) se kuuluu. Lammen vedenpinnan korkeus on 104,5 metriä mpy.